**VERSENYKIÍRÁS**

**420 Ifjúsági, Női és Nyílt Magyar Bajnokság**

**Kereked Vitorlás Klub**
**Csopak, 2024.09.19-22**

Szervező: Kereked Vitorlás Klub

Versenyvezető: Verebély Tibor

Óvási Bizottság elnöke: Kerekes Kázmér

1. **RÖVIDÍTÉSEK**

[NP] A szabály megsértése nem képezheti egy hajó általi óvás alapját. Ez módosítja az RRS 60.1(a) szabályt.

1. **SZABÁLYOK**
	1. A versenyt „A Vitorlázás Versenyszabályai”-ban meghatározott szabályok szerint rendezik, kiegészítve az MVSZ előírásaival.
	2. Az MVSZ 2024 évre vonatkozó Versenyrendelkezése és Reklámszabályzata érvényesek.
	3. A 420 osztályszabályok érvényben vannak
	4. A „P” függelék a versenyen érvényes.
	5. A „T” függelék a versenyen érvényes
	6. Jelen versenykiírás és a későbbiekben kiadásra kerülő versenyutasítás érvényben van.
	7. Az RRS 63.7 szabály a következőre módosul: „Ha a különböző szabályok vagy nyelvek között ellentmondás van, az óvási bizottságnak olyan módon kell feloldania az ellentmondást, amiről úgy gondolja, hogy a legméltányosabb eredményt nyújtja az összes érintett hajó számára.”
	8. [DP], [NP] Az RRS 40.1 szabályát a vízen tartózkodás teljes időtartama alatt alkalmazzák.

**JOGOSULTSÁG ÉS NEVEZÉS**

* 1. A versenyen a 420-as hajóosztály összes osztályszabályoknak megfelelő hajója indulhat.
	2. Nevezhetők a VR 3.1 pontjában előírt feltételeknek megfelelő sportolók
	3. Külföldi versenyzők, akik az adott ország nemzeti hatósága által elismert valamely klubhoz vagy szervezethez tartoznak, és ezt igazolják.
	4. A versenyen csak a nevezett versenyzők tartózkodhatnak a hajón, és nekik a fedélzeten kell lenniük.
	5. A jogosult hajók a VIHAR rendszerben (https://vihar.hunsail.hu/) található űrlap beküldésével, valamint a nevezési díj banki átutalásával, vagy a regisztrációkor a versenyirodán készpénzes befizetéssel nevezhetnek a regisztráció végéig.
	6. Késői nevezések csak a rendezőség jóváhagyásával kerülhetnek elfogadásra.
1. **NEVEZÉSI DÍJ**
	1. Viharban történő lezárt nevezéssel 26.000,-Ft/fő,
	2. A nevezési díjak kiegyenlítésére a következőképpen lehetséges. Banki utalással, legkésőbb 2024. szeptember 18.-án. 18:00-ig a klub 10200940-20115618 számú, K&H banknál vezetett számlaszámára. A közleményben kérjük a nevezést azonosító információt feltüntetni (klub, 420 OB, vitorlaszámok stb.). A kötelezően kiállítandó számlához a vevő adatait (magánszemély esetén is) az info@kereked.hu  címre kérjük megküldeni az alábbi adatokkal: vevő neve, címe, adószáma, vitorlaszám. A nevezési díj a regisztráció helyén és idejében, készpénzben vagy bankkártyával is fizethető. Kérjük a nevezőket, hogy egyesületenként lehetőleg egy utalással vagy egy készpénzes fizetéssel rendezzék a nevezési díjakat
2. **VERSENYPROGRAM**

|  |  |  |
| --- | --- | --- |
| **Dátum** | **Idő** | **Program** |
| Szeptember 18. | 16.00:-20.00 | Regisztráció |
| Szeptember 19. | 8:30 | Megnyitó |
| Szeptember 19.-22.  | 10.00 | Napi első futam figyelmeztető jelzésének tervezett időpontja |

* 1. A verseny 12 futamra tervezett.
	2. A további versenynapokra tervezett első lehetséges figyelmeztető jelzés időpontja a megelőző versenynapon 20:00-ig a hivatalos hirdetőtáblán lesz közzétéve.
	3. Egy nap maximum 4 futam rendezhető.
	4. Szeptember 22.-én az utolsó lehetséges figyelmeztető jelzés időpontja 16:00.
	5. A pályarajz és annak teljesítése a versenyutasításban kerül publikálásra.
1. **VERSENYUTASÍTÁS**
	1. A versenyutasítás a regisztrációkor lesz elérhető a versenyirodán és a verseny hirdetőtábláján.
2. **HELYSZÍN**
	1. Az esemény kikötője a Kereked Vitorlás Klub, 8229 Csopak, Örkény István sétány 14. lesz.
	2. Versenypályák helyszíne Balatonfüred, Alsóörs, Siófok, közötti vízterület. lesz.
3. **ÉRTÉKELÉS**
	1. Az Országos Bajnokságok érvényességéhez négy futam befejezése szükséges. Ha kevesebb, mint 4 futamot fejeztek be, a hajó végső pontszáma az összes futam pontszámainak összege.
	2. Ha 4, vagy több futamot fejeztek be, egy hajó végső pontszáma a legrosszabb pontja nélkül számított összes futam pontszámainak összege.
	3. Az osztályban a bajnoki cím(ek), az alábbi kategóriákban az abszolút sorrendből történő kiemelésével, újraszámítás nélkül, az alábbi bontásban külön kerülnek értékelésre:
* 420 ifjúsági U19: a 2005. december 31. után születtet kormányossal és legénységgel rendelkező egységek közül az első helyezett elnyeri a 420 Ifjúsági U19 Országos Bajnok címet, az 1. helyezett hajó kupa, 1-3. helyezett hajók legénységei érem díjazásban részesülnek, ha a kategóriába legalább 8 egység besorolható.
* 420 U17: a 2007. december 31. után születtet kormányossal és legénységgel rendelkező egységek közül az első helyezett elnyeri a 420 Ifjúsági U17 Országos Bajnoki címet, az 1. helyezett hajó kupa, 1-3. helyezett hajók legénységei érem díjazásban részesülnek , ha a kategóriába legalább 8 olyan egység besorolható, amelyik a megelőző kategória létszám követelményének eléréséhez még nem kerültek a megelőző kategóriához hozzárendelésre.
* 420 U15: a 2009. december 31. után születtet kormányossal és legénységgel rendelkező egységek közül az első helyezett elnyeri a 420 ifjúsági U15 Országos Bajnoki címet, az 1. helyezett hajó kupa, 1-3. helyezett hajók legénységei érem díjazásban részesülnek részesülnek, ha a kategóriába legalább 8 olyan egység besorolható, amelyik a megelőző kategóriák létszám követelményének eléréséhez még nem kerültek a megelőző kategóriákhoz hozzárendelésre.
* 420 női: a női kormányossal és legénységgel rendelkező egységek közül az első helyzett elnyeri a 420 Női Országos Bajnok címet, az 1. helyezett hajó kupa, 1-3. helyezett hajók legénységei érem díjazásban részesülnek, ha a kategóriába legalább 8 olyan egység besorolható, amelyik a megelőző kategóriák létszám követelményének eléréséhez még nem kerültek a megelőző kategóriákhoz hozzárendelésre.
* 420 nyílt: az első helyezett elnyeri a 420 Nyílt Országos Bajnoki címet, 1. helyezett hajó kupa, 1-3. helyezett hajók legénységei érem díjazásban részesülnek , ha a kategóriába legalább 8 olyan egység besorolható, amelyik a megelőző kategóriák létszám követelményének eléréséhez még nem kerültek a megelőző kategóriákhoz hozzárendelésre.
* A bajnoki kategóriák kihirdetéséhez az adott korcsoportba sorolható versenyzők száma minimum 8 egység kategóriánkként. Újabb korcsoportos bajnoki cím kihirdetésére abban az esetben van lehetőség, ha a megelőző bajnoki kategóriák mindegyikébe minimum 8-8 egység sorolható és további minimum 8 egység sorolható rajtuk felül az adott kategóriába. A bajnoki korcsoportok és kategóriák értékelésének sorrendje az alábbi:
* U19 - 2006-
* U17 -2008-
* U15 – 2010-
* Női
* Nyílt
	1. Különdíjak:
* Amennyiben a 420 Nyílt bajnoki kategória nem hirdethető ki, az abszolút első helyezett hajó kupa, az 1-3 helyezett hajók legénységei érem díjazásban részesülnek.
* Az MVSZ és a 420 Osztályszövetség Kolossváry Endre Örökös Vándordíját az abszolút sorrendből történő kiemelésével, újraszámítás nélkül az az egység nyeri, amelynek versenyzői együttesen 2005. december 31-ét követően születtek.
* Amennyiben a 420 Ifjúsági U15 bajnoki kategória nem hirdethető ki, úgy a 420 Osztályszövetség legjobb 420 Ifjúsági U15 különdíját az abszolút sorrendből történő kiemelésével, újraszámítás nélkül az az egység nyeri, amelynek versenyzői együttesen 2009. december 31-ét követően születtek, ha a kategóriából legalább 3 egység nevezett.
* Amennyiben a 420 Női bajnoki kategória nem hirdethető ki, úgy a 420 Osztályszövetség legjobb lány egység különdíját az abszolút sorrendből történő kiemelésével, újraszámítás nélkül az az egység nyeri, amelynek versenyzői együttesen lányok, ha a kategóriából legalább 3 egység nevezett.
* Amennyiben a 420 Nyílt bajnoki kategória nem hirdethető ki, úgy a 420 Osztályszövetség 420 Nyílt különdíját az abszolút sorrendből történő kiemelésével, újraszámítás nélkül az az egység nyeri, amelynek versenyzői közül legalább 1 fő 2006. január 01-ét megelőzően született, ha a kategóriából legalább 3 egység nevezett.
1. **KÍSÉRŐ MOTOROSOK**
	1. A versenyrendező hajókat fehér RC feliratú lobogóval jelzik.
	2. A Jury motorost fehér alapon Jury feliratú lobogóval jelzik.
	3. Az edző- és kísérőmotorosokat nevezésnél regisztrálni kell, a rájuk vonatkozó szabályokat a versenyutasítás tartalmazza.
	4. Támogató hajóknak ajánlott VHF rádiót a fedélzeten tartani, a versenyen használt csatornát a Versenyutasítás tartalmazza.
2. **RÁDIÓ KAPCSOLAT**
	1. Vészhelyzetet kivéve egy hajó sem adhat le vagy vehet olyan rádióadást, amely nem érhető el minden hajó számára. Ez a megkötés a mobiltelefonokra is érvényes.
3. **MÉDIA JOGOK**
	1. A versenyen való részvétellel a résztvevők automatikusan hozzájárulnak ahhoz, hogy a rendezőség vagy a verseny támogatói bármilyen kép és/vagy hanganyagot rögzítsenek a verseny ideje alatt és azt bármilyen célra felhasználhatják és bemutathatják. Ide tartoznak a drónnal készített felvételek is. Bármilyen drónnal kapcsolatos esemény nem képezheti orvoslat alapját.
4. **FELELŐSSÉG KIZÁRÁSA**

A versenyzők kizárólag saját felelősségükre vesznek részt a versenyen. Lásd a 3. szabályt, Döntés a versenyen való részvételről. A versenyt rendező szervezet semmiféle felelősséget nem vállal anyagi károkért, személyi sérülésekért vagy halálesetért, ami a versenyhez kapcsolódóan, azt megelőzően, annak során, vagy azt követően következik be.

1. **BIZTOSÍTÁS**

Minden részvevő hajónak rendelkeznie kell érvényes felelősségbiztosítással, amely esetenként legalább 5.000.000 Forint összegig, vagy ennek megfelelő értékig biztosítson fedezetet.

További információkért kérjük, vegye fel a kapcsolatot a rendezőséggel: info@kereked.hu , Tel: Weöres Márta (06 30 269 1393)

**Jó szelet!**